**Zahtev za utvrđivanje odgovornosti i ispravljanje propusta povodom konkursa Ministarstva rada**

Ministarstvo za rad, zapošljavanje, boračka i socijalna pitanja (u daljem tekstu Ministarstvo rada) sprovelo je konkurs za dodelu sredstava udruženjima građana kako bi se unapredio sistem socijalne zaštite. Konkurs su obeležile brojne nepravilnosti, uključujući odluke u dodeli novca velikom broju novoregistrovanih udruženja (mnoga od njih samo mesec dana ili manje pre konkursa), udruženjima koja vode povezana lica (članovi porodice), udruženjima koja vode lokalni funkcioneri (pre svega iz Kancelarija za mlade), udruženjima koja imaju identične statute, uključujući i slovne greške i slično.

Nakon što je javnost opravdano ukazala na neregularnost konkursa i očigledan pokušaj pronevere novca poreskih obveznika, ministar rada Aleksandar Vulin napao je ceo civilni sektor, pretio inspekcijama i proverama poslovanja u prethodnih 10 godina i na kraju, potpuno nezakonito i neovlašćeno, izjavio da je odlučio da novac za usluge socijalne zaštite usmeri u Fond za lečenje dece obolele od retkih bolesti.

Udruženja građana, potpisnici ovog zahteva, traže od nadležnih organa sledeće:

1. Poništavanje neregularnog konkursa i raspisivanje novog, u skladu sa budžetom Republike Srbije i planiranom politikom Vlade Srbije. Korisnici usluga socijalne zaštite ne mogu ostati uskraćeni za sredstava koja su im već namenjena budžetom. Za Fond za lečenje dece obolele od retkih bolesti Vlada Srbije mora da nađe sistemsko rešenje i sredstva iz budžetskih linija predviđenih za tu namenu, a ne voluntarističkim otimanjem od korisnika socijalne zaštite.
2. Pokretanje istrage po službenoj dužnosti i efikasno procesuiranje svih odgovornih za pokušaj zloupotrebe novca poreskih obveznika. Tužilaštvo je dužno da u ovom slučaju postupi po službenoj dužnosti i ispita osnovanu sumnju da je u pitanju dobro organizovana grupa koja je imala za cilj da prisvoji novac iz budžeta i čiji članovi sede u nadležnim državnim i lokalnim institucijama i novootvorenim udruženjima građana.
3. Hitno razrešenje ministra Aleksandra Vulina. Vlada Srbije mora da pokrene proceduru za smenu ministra za rad zbog njegove nesumnjive političke odgovornosti u ovom slučaju. Ministar Vulin, ne samo što nije reagovao adekvatno na nepravilnosti iz konkursa, već je odgovorio napadima na civilni sektor i najavom nezakonitih odluka kakva je preusmeravanje ovih sredstava u Fond za lečenje dece. Rebalans budžeta u nadležnosti je Skupštine Srbije i gospodin Vulin ni u kom slučaju ne može novcem građana Srbije da raspolaže po sopstvenom nahođenju niti da donosi odluke o njegovoj prenameni.

Udruženja građana, potpisnici zahteva, upozoravaju Vladu Srbije da je ovakvo ponašanje štetno, kako po finansije Srbije i vladavinu prava, tako i po razvoj civilnog sektora, zatim sistema podrške mladima u Srbiji kroz lokalne kancelarije za mlade i razvoja celog društva. Odgovornost je na Vladi Srbije i tužilaštvu koji moraju da preduzmu zakonom propisane korake. Udruženja građana neće odustati od svojih zahteva i upotrebiće sva zakonska sredstava koja im stoje na raspolaganju da odbrane i vladavinu prava i slobodu udruživanja u Srbiji.

Potpisnici:

Centar za praktičnu politiku

Građanske inicijative

Komitet pravnika za ljudska prava – YUCOM

Centar za razvoj neprofitnog sektora

CRTA

Centar modernih veština

Srbija u pokretu

SMART kolektiv

Beogradski centar za ljudska prava

Helsinški odbor za ljudska prava

Impuls Tutin

Centar za evro-atlantske studije

Civil Rights Defenders

Biro za društvena istraživanja BIRODI

Edukacioni centar Leskovac

Trag fondacija

Građanska čitaonica Libergraf

Kulturni centar Damad

Udruženje Pirgos Pirot

Centar za razvoj civilnog društva

Autonomni ženski centar

Mladi istraživači Srbije

Centar za integraciju mladih

Centar za ljudska prava Niš

Q-klub

Žene za mir

Udruženje žena ruža

Asocijacija Duga

Dijalog Valjevo

Proma-Rota Kikinda

NVO Ofer Bujanovac

Udruženje samohranih roditelja Zajedno

ADRA Srbija

Fenomena Kraljevo

Labris - organizacija za lezbejska ljudska prava

NVO Oaza sigurnosti

Udruženje žena Peščanik Kruševac

Udruženje Optimist

Sanitarno ekološko društvo SANEKO

NVO Milenijum Kragujevac

Queeria centar

Generator Vranje

Udruženje Jerinin grad Trstenik

Narodni parlament Leskovac

UG Iskra Loznica

Moravski orasak Trstenik

Pravni skener

Centar za održivi razvoj Srbije

Zaječarska inicijativa

Siguran puls mladih SPY

SeCons

Fondacija Slavko Ćuruvija

Novosadska biciklistička inicijativa

Agronomski centar

Regionalni centar za prava manjina

Nezavisno društvo novinara Vojvodine

FICE Srbija

Novosadska novinarska škola

Eko veles

UG Aurora

Centar E8

Forum zena

Eho

Doste, bre

Sretenje Požega

Udruženje za reviziju pristupačnosti

Beogradski fond za političku izuzetnost

Sandžački odbor za zaštitu ljudskih prava

Urban In

MHD Merhamet Sandžak

Jedinstvo akcije

Udruženje Kvart Kraljevo

Praxis

Ravangrad Sombor

Parada ponosa

Centar za edukaciju, toleranciju i multikulturalizam

Forum žena Prijepolje

Udruženje hraniteljskih porodica Iskrica

UG Vido